KZN-dokters verwaarloos pasiënteNagenoeg ŉ 101 KwaZulu-Natalse dokters het sowat R22 miljoen van mediese fondse geëis vir privaat werk wat hulle verrig het terwyl hulle glo na pasiënte in staatshospitale moes omsien. Die Sunday Tribune berig dat ŉ verslag wat aan die provinsiale departement van gesondheid voorgelê is toon dat pasiënte in staatshospitale erg verwaarloos word. Volgens die verslag doen voltydse staatsdokters privaat operasies maar eis hulle ook miljoene rande se oortyd van staatshospitale. KwaZulu-Natalse staatsdokters mag nie werk buite hulle amptelike pligte verrig of staatshulpbronne hiervoor gebruik nie maar tog het die verslag bevind dat 354 staatsdokters privaatlisensies het. Volgens die verslag is pasiënte in staatshospitale erg verwaarloos tussen Junie 2011 en Junie verlede jaar weens dokters wat privaat werk gedoen het. Wanneer die bedrae wat van mediese fondse geëis is in ag geneem word, is dit onmoontlik dat staatsdokters ŉ 40 uur week werk met oortyd maar tog eis hulle steeds daarvoor. Die R22 miljoen se eise is slegs van een mediese fonds en die eindbedrag is na verwagting veel hoër. Sibongile Zungu, hoof van die provinsiale departement van gesondheid, het die verslag se bevindinge bevestig. Sy het aan die Sunday Tribune gesê dat die departement sal regstappe neem om die geld wat van mediese fondse geëis is terug te kry.